**Sesshū Tōyō** (雪舟等楊?), nado na provincia de Bitchū en 1420 e finado o 26 de agosto de 1506, tamén coñecido como **Tōyō**, **Unkoku** ou **Bikeisai**, foi un pintor xaponés, un dos principais expoñentes do *suibokuga* (pintura con tinta), e un monxe budista zen. Está considerado un dos mestres da pintura xaponesa.

Traxectoria
-----------

Naceu dentro do clan Oda, na provincia de Bitchū (actual prefectura de Okayama). Converteuse en monxe zen en 1431 e estudou no templo Hōfuku-ji, na cidade de Sōja. En 1440 trasladouse ao templo Shōkoku-ji en Quioto, onde continuou os seus estudos zen e aprendeu pintura co monxe Shūbun. Nesta etapa imitou as técnicas dos pintores paisaxistas da China da dinastía Sung, como Ma Yuan e Xia Gui.

Durante a década de 1460, trasladouse a un templo budista zen en Yamaguchi e en 1467 realizou unha misión de dous anos á China, acudindo á corte imperial en Pequín, onde logrou pintur un mural no palacio. Durante a súa estadían na China acudiu a varios mosteiros zen chineses.

Ao seu regreso ao Xapón en 1469, conseguiu mellorar as súas composicións baseadas no estilo chinés, que eran máis racionais e tiñan maior intensidade e solidez nas súas pinturas cás do seu mestre, consideradas máis incoherentes e poéticas. Con Sesshū substituíuse o tema do baleiro na pintura zen xaponesa, incorporándose montañas, árbores, ríos, templos e persoas nas pinturas, elementos da dinastía Ming. Nesta etapa pintou biombos, pergamiños, paisaxes e figuras zen.

En 1476, fundou un estudio preto da prefectura de Ōita chamado *Unkoku-an* (雲谷庵?), onde ensinou pintura. Durante os seus últimos anos viaxou arredor do Xapón.

Pinturas
--------

Existen seis obras que están debidamente acreditados a Sesshū, todas designadas como Tesouros Nacionais. Existen outras obras atribuídas a el, mais non están corroboradas. Entre as súas pinturas están o *Rolo da longa paisaxe*, a *Vista de Ama-no-Hashidate*, os biombos *Flores e cimbro* e *Falcóns e garzas*.

Os traballos de Sesshū atópanse no Museo Nacional de Toquio, a Galería Freer de Arte en Washington, D.C. e o Museo de Belas Artes de Boston.

Continuadores
-------------

A técnica de Sesshū foi continuada por Bunsei, Shengon e Soga Rasoku, fundador da escola Soga de pintura.

Galería de imaxes
-----------------

* Paisaxe (破墨山水, Haboku sansui?), 1495*Paisaxe* (破墨山水, **Haboku sansui**?), 1495
* Huike ofrecendo a súa arma a Bodhidharma, 1496*Huike ofrecendo a súa arma a Bodhidharma*, 1496
* Vista de Ama-no-Hashidate, ca. 1502–1505*Vista de Ama-no-Hashidate*, ca. 1502–1505

Notas
-----

1. ↑  雪舟没後５００年顕彰 (Memorial dos 500 anos da morte de Sesshū) *(en xaponés)*
2. ↑  Landscape with ink broken Arquivado 05 de agosto de 2009 en Wayback Machine.. Museo Nacional de Toquio.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sesshū Tōyō Modificar a ligazón no Wikidata*** |

### Ligazóns externas

* Sesshu – MSN Encarta
* Arte Japonés – Joan Stanley-Baker. Páxinas 42 e 43
* Toyo Sesshu

|  |  |
| --- | --- |
| Control de autoridades | 
* Wd: Q48514
* WorldCat
* VIAF: 3273416
* BIBSYS: 4053712
* BNF: 135567585
* BRE: 4177411
* CERL: cnp00547425
* CiNii: DA04606243
* DeutscheBio: 119106485
* EBID: ID
* Europeana: ID
* FAST: 78375
* GEC: 0062279
* GND: 119106485
* ISNI: 0000 0000 8083 2034
* LCCN: n81098132
* NDL: 00271713
* NKC: jx20140317005
* NLA: 35866289
* NTA: 074055763
* OL: OL2164409A
* openMLOL: 325168
* RKD: 309425
* SUDOC: 050840401
* ULAN: 500121053

 |